Il-Kappella ta' Santa Katerina tax-Xwieki Il-Kappella ta' Santa Katerina tax-Xwieki fil-Għargħur Kappella li m'għadiex teżisti Kitba ta' Julian Bezzina Id-drittijiet tal-propjetà intellettwali (copyright) huma kollha miżmumin mill-awtur tal-kitba. Ħafna huma l-anzjani tar-raħal li jiftakru l-kappella ta' Santa Katerina tax-Xwieki, iżda ħadd minnhom ma jiftakarha wieqfa, jiftakruha mwaqqa' kif tidher fir-ritratt meħud fl-1935 minn Dr. Temi Zammit, ftit wara li waqgħet waqt maltempata qalila. Kienet sabiħa ħafna kif kiteb Mons. Giacomo Molina fl-1680. Kienet ġawhra tal-arkitettura stil Normann. Billi din ma tissemmiex fir-rapport tal-Visita Appostolika ta' Mons. Pietru Dusina, il-kappella ma kinitx għadha mibnija dak iż-żmien, jekk għalanqas ma kienitx dik li tissemma bħala tal-Madonna tas-Silg li kienet ġo wied kbir magħruf bħala Xwieki qrib Ħal Għargħur (Ecclesiam ruralem Sanctae Mariae ad Nives intus vallonem nuncaptum Sueti prope Casale Gregori). Iżda tissemma' l-ewwel darba bħala l-kappella tal-Viżitazzjoni fil-viżita pastorali ta' Mons. Tumas Gargallo (1598). L-akbar li għandna tagħrif fuqha insibuh fil- Vista Pastorali ta' Mons Giacomo Molina (1680). Fir-rapport tiegħu jgħidilna li din kienet ġdida, kienet għadha kif ġiet imbajda u kienet sabiħa ħafna. Kienet tliet qasab u nofs twila, żewġ qasab u xibrejn wiesgħa u tliet qasab għolja. www.kappellimaltin.com Paġna 1 minn 3 Il-Kappella ta' Santa Katerina tax-Xwieki Kellha wkoll ċimiterju ta' tliet qasab kwadri quddiemha. Kellha ċinta dawramjt tagħha kif narawha wkoll fir-ritratt. Fir-rapport insibu wkoll li din kienet inbniet wara l-mewt ta' Dun Ġiljan Borg li kien kappillan tan-Naxxar mill-eredi universali tiegħu, it-tfal ta' oħtu Marietta Mifsud mart Mattija, il-Kjeriku Dominiku Mifsud u ħuh Bartolomew. Inbniet fl-1611 - xhieda ta' dan hija minquxa fuq it-tieqa tonda tagħha. Nhar it- 8 ta' Lulju 1610, Dun Ġiljan Borg, marid fis-sodda, għamel it-testment tiegħu quddiem in-Nutar Simone Galea quddiem ix-xhieda fosthom Dun Ġwann Bezzina li wara laħaq Kappillan tal-Mosta. Huwa obbliga lill-eredi universali tiegħu li jibnu l-kappella fl-għalqa tiegħu tax-Xwieki magħrufa bħala "ta' maica". Hu rabathom ukoll biex fiha jagħmlu quddies kull nhar ta' Ħadd, jagħmlu festa tal-Visitazzjoni tal-Madonna lil Santa Eliżabetta (2 ta' Lulju), u ta' Santa Katerina (25 ta' Novembru) u li jixgħelu l-lampier kull nhar ta' Sibt. Dun Ġiljan Borg miet ftit jiem wara, fl-14 ta' Lulju, 1610. Fit-testment tiegħu talab ukoll li jindifen fil-knisja tan-Naxxar iżda fil-kappella ta' Santa Katerina kien hemm il-qabar tiegħu. Nafu li ftit wara mewtu l-knisja tan-Naxxar twaqqgħet biex tinbena l-knisja li naraw illum u għalhekk il-fdalijiet tiegħu setgħu ġew trasportati għal dan il- qabar. Dan il-Kappillan tan-Naxxar kien dak li kien oppona it-twaqqif tal- parroċċa tal-Għargħur u għalhekk jumejn biss wara mewtu l-Isqof Tumas Gargallo wettaq it-twaqqif tal-parroċċa tal-Għargħura b'att notarili bid-data tas-16 ta' Lulju, 1610. www.kappellimaltin.com Paġna 2 minn 3 Il-Kappella ta' Santa Katerina tax-Xwieki Meta żar din il-Kappella, Mons Pawlu Alpheran de Bussan fid-29 ta' Mejju, 1744, sabha li ma kinitx miżmuma tajjeb, għalhekk kienet għadha kif ġiet imbajda. Sab li l-mensa tal-altar tal-ġebel kienet miksura sa fejn kellha r-relikwi mqaddsa u ordna li ssir waħda ġdida kkonsagrata kif tixraq għas-sagrifiċċju tal- quddiesa. Ordna wkoll lil dawk li kienu jgawdu mill-eredita' ta' Dun Ġiljan Borg biex iwettqu dak li kien hemm miktub fit-testment tiegħu, jiġifieri li jieħdu ħsieb li jsir il-quddies li ħalla Dun Ġiljan Borg. Maż-żmien il-kappella reġgħet ġiet traskurata, għamlet żmien tintuża biex fiha jissewew il-vetturi u billi kienet privata għaddiet minn id għall-oħra u ma reġgħetx inbniet. B'hekk intilfet kappella oħra minn dawk li kienu jżejjnu l- kampanja tagħna. Artiklu li deher fil-ktejjeb tal-festa tal-Għaqda tan-Nar tal-Għargħur fl-2009. Użat bil- permess tal-Awtur. www.kappellimaltin.com Paġna 3 minn 3